Zdenka Rubinstein
<s>Zdenka Rubinstein (rođena: Zdenka Büchler) (Zagreb, 19. 11. 1911. - Osijek, 31. 7. 1961.), jugoslavenska sopranistica, prvakinja osječke opere.</s>

<s>Biografija 
Zdenka Rubinstein je rođena 19. 11. 1911 godine u Zagrebu za vrijeme Austro-Ugarske Monarhije u židovskoj porodici Aleksandra i Olge Büchler.</s><s>Osnovnu i srednju školu pohađala je u Zagrebu.</s><s>Diplomirala je na Univerzitetu za muziku i izvedbenu umjetnost u Beču.</s><s>14. 5. 1933 udala se, u Osječkoj sinagogi, za građevinskog inžinjera Bertolda Rubinsteina.</s><s>Godinu dana kasnije rodila im se kćer Mirta.</s><s>Udavši se za Bertolda, Zdenka je prihvatila sva pravila življenja u konzervativnoj židovskoj porodici Rubinstein.</s><s>Porodica je, naime, smatrala da se njihova snaha ne treba baviti pjevanjem, pogotovo ne na sceni, smatrajući to neprihvatljivim.</s><s>Zdenka je stoga nastupala samo na rijetkim gostovanjima u Hrvatskom narodnom kazalištu u Osijeku.</s><s>Bujanjem fašizma i nacizma, prateći politička zbivanja, Zdenka se sa suprugom i kćerkom 1939 godine preobratila na katoličku vjeru.</s><s>Uspostavu Nezavisne Države Hrvatske (NDH) su dočekali kao katolici (zbog toga nisu morali nositi žutu Davidovu zvijezdu na odjeći), ali Zdenka u teatru više nije bila poželjna pa niti kao gost.</s><s>Pošto je Bertold bio izuzetan građeviski stručnjak, prihvatio je ponuđeni posao u Gradskom poglavarstvu.</s><s>No, porodica Rubinstein je bila iseljena iz centra grada u suteren u Dubrovačku ulicu kod izvjesne gđe.</s><s>Salamon.</s><s>Zdenka je od primadone postala kućanica na periferiji grada.</s><s>Jasno, za taj posao nije bila pripremljena jer je prije imala dadilju, kuharicu, sobaricu.</s><s>Kako je sama govorila, učila je držati metlu i prati suđe u "vajdlingu".</s><s>No, nikada se nije žalila, samo je željela da joj porodica preživi strahote Drugog svjetskog rata i Holokausta.</s><s>Za vrijeme rata Zdenka je rijetko napuštala to svoje sklonište.</s><s>Tek zimi, kada se ranije smračivalo, posjećivala je svoju prijateljicu gđu.</s><s>Mihaljević.</s><s>Prvih dana FNR Jugoslavije, Bertold je trebao postati ministar arhitekture.</s><s>Na putu iz Zagreba (koji je trajao danima radi porušenih pruga) ugrizla ga je uš, zbog čega je obolio od tifusa–pjegavca i za nekoliko dana umro.</s><s>Zdenka i njezina kćer su teško podnijele smrt brižnog oca i supruga.</s><s>Najbolje što je Zdenka umjela je bilo pjevanje.</s><s>Nekoliko mjeseci nakon muževljeve smrti pjevala je Violetu u Verdijevoj Traviati.</s><s>Bila je neutješna, no na sceni je briljirala.</s><s>Tadašnji gimnazijalci obožavali su ju, bodrili aplauzom.</s><s>Osim prekrasnog lirskog soprana, Zdenka je fascinirala  svojim izgledom, decentom glumom, a posebnim scenskim šarmom.</s><s>Isticala se obujmom glasa i sjajnom dikcijom.</s><s>Glazbene fraze je nijansirala od pianissima, preko crescenda do fortissima.</s><s>Nakon svake arije slijedio je buran pljesak.</s><s>Glumila je Đulu u Eri s onoga svijeta, Rusalku u Dvoržakovoj operi Rusalka, Čo-čo-san u Puccinijevoj Madame Butterfly, Mimi u La Bohème, Marenku u Prodanoj nevjesti, itd.</s><s>Zdenkina kći, Mirta, je 1952 godine maturirala u Ženskoj gimnaziji u Osijeku, a u Zagrebu je završila Medicinski fakultet Sveučilišta u Zagrebu.</s><s>Kao diplomirana liječnica udala se za svog profesora s fakulteta prof. Dogana.</s><s>Dok joj je muž bio na studijskom putovanju u Sjedinjenim Američkim Državama (SAD), pred porođaj je bila smještena u zagrebačku bolnicu zbog placente previje.</s><s>Iskrvarila je, a liječnici, uz sav trud, nisu uspjeli spasiti ni nju niti dijete.</s><s>Zdenka je ostala sama i osamljena.</s><s>Nije više imala motivaciju niti cilja.</s><s>Razboljela se od parkinsonove bolesti.</s><s>Popivši tablete 31. 7. 1961 godine, sama si je presudila.</s><s>Sahranjena je na osječkom groblju Sv. Ane.</s>

<s>Reference</s>

<s>Literatura</s>

<s></s>

<s>Jugoslavenske operske pjevačice
Hrvatske operske pjevačice
Soprani
Jugoslavenski Jevreji
Hrvatski Židovi
Biografije, Zagreb
Sahranjeni na groblju Svete Ane u Osijeku</s>

